Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad - Peaminister Netanyahu:
P5+1 tuumalepe Iraaniga on hullem,
kui ta algselt kartis.
Iisraeli ekspeaminister Olmert,
keda ootab 6-aastane vangistus korruptsioonisüüdistuse tõttu,
mõisteti täna süüdi veel ühes korruptsioonijuhtumis.
Iganädalasel kabinetiistungil mõistis peaminister Netanyahu hukka
Iraani tuumaleppe kavandi, mida formuleerivad P5+1
(USA, Venemaa, Hiina, Prantsusmaa, Inglismaa ja Saksamaa)
esindavad rahvusvahelised läbirääkijad,
ja hoiatas, et see on hullem, kui ta algselt kartis.
Samuti hoiatas ta,
et Iraani liitlasvägede pealetung Jeemenis ja teistes araabiamaades
tähendab, et Iraan tahab vallutada kogu Lähis-Ida,
ja jahib samas tuumavõimekust.
Väljendasin sügavat muret valmiva tuumaleppe suhtes Iraaniga.
Sündiv lepe vastab kõigile meie kartustele
ja veel enamgi.
Paralleelselt ohtliku leppe valmimisega
vallutavad Iraani käepikendusväed Jeemenis suuri maaalasid,
et haarata kontroll strateegilise Bab el Mandebi väina üle,
mis muutab tasakaalu mereliikluses
ja globaalses naftavarustuses.
Iisrael on tuumakõneluste vastu,
väites, et lepe leevendaks Iraani sanktsioone,
kuid jätaks riigile infrastruktuuri tuumarelva ehitamiseks.
Arvan, et lähipäevil sõlmitav lepe on väga halb,
mitte üksnes Iisraelile, vaid kogu maailmale.
Kõik Lähis-Ida liitlased paluvad USA-l mitte sõlmida lepet,
mis julgustaksid neid ja teisi tuumarelvastuma.
Arvan, et on aeg oodata.
Tähtajad ei peaks meid dikteerima.
Nad võivad seda hiljem teha ja palju parema lepingu saada.
P5+1 ja Iraan püüdsid tuumakõnelustel ummikust väljuda,
kuid Lääne diplomaatide väitel võib homseks seatud eelleppe tähtaeg
siiski täitmata jääda.
Briti välisminister Hammondi sõnul
tuleb tuumarelv ühegi kompromissita Iraani käeulatusest välja tõsta.
Siiski uskus Hammond,
et lepe suudetakse tähtajaks saavutada.
Oleme siin, kuna usume, et leping on võimalik.
Leppeni jõudmine on kõigi huvides, kuid see peab olema lepe,
mis tuumarelva ühegi kompromissita Iraani käeulatusest välja tõstab.
Kui tahame seda järgmiste tundide jooksul saavutada,
peab Iraan karme otsuseid tegema,
tagamaks, et järgitakse punaseid jooni.
Loodan, et teeme lähitundidel edusamme.
Saksa välisminister Steinmeier hoiatas,
et panused on tuumakõnelustel väga kõrged.
Steinmeieri sõnul oli kõneluste atmosfäär väga hea,
kuid lõpptulemus sõltuvat poolte võimest
lähitundidel erimeelsusi vähendada.
Praegu väga head, kuid see võib veel muutuda
erimeelsuste tõttu meie positsioonides.
Läheneme siiski lähitundidel.
Ma ei saa välistada,
ja see on alati nii kõneluste puhul,
kus kaalul on nii palju,
ja kus me ei tunne vastutust üksnes enda,
vaid ka nende ees, keda kõnelustelauas pole.
Ma ei saa välistada, et kõnelused uude kriisi jõuavad.
Iraani toel tekkinud uus pingekolle regioonis
ähvardab stabiilsust Jeemenis,
kus Houthi mässulised püüavad kukutada president Mansouri,
kes põgenes Saudi Araabiasse.
Üllatuslikus sekkumises ründasid Saudi sunni väed
Iraani liitlastest Houthi vägesid, et nende pealetungi peatada.
Eelmisel nädalal alanud saudide juhitud sõjaline sekkumine
tähendab Jeemeni kriisis olulist pingete süvenemist.
Iraan toetab avalikult šiiitide Houthi vägesid,
ning mõistis hukka saudide ülltusrünnaku
ja nõudis selle kohest lõpetamist.
Sunniitide juhitud Araabia Liiga
lubas saudide kampaaniale Jeemenis täielikku toetust.
Araabia Liiga kohtumisel Egiptuses ütles Egiptuse välisminister,
et Egiptus on vajadusel valmis maasõjaks Jeemenis.
Meil oli kohus vastata
president Mansour al Hadi kutsele.
Egiptus on on lubanud Jeemenile poliitilist ja sõjalist toetust,
ning ühineda koalitsiooniga ka õhu-, mere- ja maavägedega,
kui peaks vajalikuks osutuma.
See on kooskõlas Egiptuse ajaloolise vastutusega
kaitsta regionaalset araabia julgeolekut.
Ka ÜRO mõistis hukka Iraani liitlaste,
šiiitidest Houthi võitlejate aktsioonid,
kes püüavad kukutada Lääne toetatud presidenti.
Jagan seda sügavat muret.
Olen korduvalt hukka mõistnud Houthi vägede
ja endise presidendi Saleh katsed
õõnestada poliitilisi lepinguid sõjalise jõuga.
Võtan arvesse, et sõjaline tegevus toimus Jeemeni suveräänse
ja legaalse juhi president Hadi kutsel.
Iisraeli siseuudiste juurde -
Iisraeli ekspeaminister Olmert,
keda ootab 6-aastane vangistus korruptsioonisüüdistuse tõttu,
mõisteti täna süüdi uues juhtumis,
kus ta võttis altkäemaksu USA ärimehelt.
Jeruusalemma ringkonnakohus
tühistas Iisraeli 2006-2009 juhtinud veteranpoliitiku
2012. a õigeksmõistmise.
Kohus leidis, et Olmert võttis vastu rahaümbrikke USA ärimehelt,
kes lootis Iisraelis oma huve edendada.
Olmert mõisteti süüdi pettuses ja usalduse kuritarvitamises
uue tunnistuse alusel endiselt abilt,
kes süüdistajaga kokkuleppe sõlmis.
Pärast kohtust lahkumist ütles Olmerti advokaat,
et nende meeskond on kohtu otsuses pettunud.
Oleme pettunud, kuna süüdistused olid puhtalt protseduurilised,
ja meil on kahju, et asi on nii kaugele läinud.
Meil on kahju otsuse pärast ja kahju inimesest.
Iisraeli riigiprokurör Korbi sõnul võidutses õiglus.
Kohus otsustas ühehäälselt, et hr Olmert sai ümbrikke,
nagu kohus varem otsustas,
ja tema käitumine tähendab usalduse kuritarvitamist,
solvab avalikkust,
kahjustab eetikat ja rahva usaldust,
ning ta on süüdi korruptsioonis.
Korruptsioonisüüdistuste tõttu
astus Olmert 2008. a peaministriametist tagasi,
mis katkestas tema rahuprotsessi palestiinlastega,
ja jäi kohale uue valitsuse ametisseastumiseni 2009. a,
kui võimule tõusis Netanyahu.
Mullu mais mõisteti Olmert teises kohtuasjas 6ks aastaks vangi
160 000 USD altkäemaksu võtmises
seoses kinnisvaratehinguga Jeruusalemmas ajal,
kui ta teenis linnapeana.
Olmert kaebas otsuse edasi Iisraeli Ülemkohtusse.
Iisraeli ekspeaminister
eitab jätkuvalt väärtegusid mõlema juhtumi puhul,
ja tema advokaatide sõnul kaaluvad nad
ka tänase otsuse edasikaebamist.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri